ai4bharat/Pralekha huggingface dataset:
नागरिक उड्डयन मंत्रालय
नागरिक उड्डयन मंत्री श्री ज्योतिरादित्य एम. सिंधिया ने अहमदाबाद और गैटविक के बीच सीधी उड़ान का उद्घाटन किया
यह उड़ान सप्ताह में तीन दिन संचालित होगी
इस कनेक्टिविटी से व्यापार और वाणिज्य को बढ़ावा मिलेगा तथा ब्रिटेन में पढ़ने वाले भारतीय छात्रों को सहायता मिलेगी
केंद्रीय नागरिक उड्डयन और इस्पात मंत्री श्री ज्योतिरादित्य एम. सिंधिया ने आज अहमदाबाद और गैटविक के बीच सीधी उड़ान का उद्घाटन किया।
अहमदाबाद और गैटविक के बीच नॉन-स्टॉप उड़ान एयर इंडिया द्वारा आज से निम्नलिखित कार्यक्रम के अनुसार संचालित की जाएगी :
|
|
उड़ान संख्या
|
|
से
|
|
तक
|
|
बारंबारता
|
|
प्रस्थान समय 
|
|
आगमन समय 
|
|
एआई171
|
|
एएमडी
|
|
एलजीड्ब्ल्यू
|
|
सप्ताह में तीन दिन
|
|
1150
|
|
1640
|
|
एआई172
|
|
एलजीड्ब्ल्यू
|
|
एएमडी
|
|
सप्ताह में तीन दिन
|
|
2000
|
|
0850+1
अपने संबोधन में श्री ज्योतिरादित्य एम. सिंधिया ने कहा कि यह नई हवाई कनेक्टिविटी व्यापार और वाणिज्य के लिए नए अवसर प्रस्तुत करेगी और ब्रिटेन में पढ़ने वाले भारतीय छात्रों की मदद करेगी।
अहमदाबाद में कनेक्टिविटी की चर्चा करते हुए, श्री सिंधिया ने कहा कि अहमदाबाद का सरदार वल्लभभाई पटेल अंतर्राष्ट्रीय हवाई अड्डा वर्तमान में 50 लाख घरेलू और 25 लाख अंतरराष्ट्रीय यात्रियों को संभालने की क्षमता रखता है। सरकार का लक्ष्य अहमदाबाद की यात्री क्षमता को बढ़ाकर 1.60 करोड़ करना है।
उन्होंने कहा कि 2013-14 में अहमदाबाद केवल 20 गंतव्यों से जुड़ा था और प्रधानमंत्री श्री नरेन्द्र मोदी के नेतृत्व में पिछले 9 वर्षों में यह कनेक्टिविटी बढ़कर 57 गंतव्यों तक पहुंच गई है। पिछले 9 वर्षों में, अहमदाबाद से साप्ताहिक हवाई यातायात आवाजाही 980 प्रति सप्ताह से 128 प्रतिशत बढ़कर 2036 प्रति सप्ताह हो गई है।
गुजरात में नागरिक उड्डयन के विकास पर श्री सिंधिया ने कहा कि केंद्र सरकार ने राज्य में अवसंरचना के विकास पर विशेष ध्यान दिया है। कांडला में एक नया टर्मिनल विकसित किया गया है, सूरत में 250 करोड़ रुपये की लागत से एक नया समेकित टर्मिनल भवन और वडोदरा में एक नया एटीसी टॉवर सह-तकनीकी भवन बनाया गया है। वर्तमान में, गुजरात में 10 हवाई अड्डे हैं और धोलेरा में 1305 करोड़ रुपये की लागत से और हीरासर राजकोट में 1405 करोड़ रुपये की लागत से दो नए ग्रीनफील्ड हवाई अड्डों के विकास के साथ यह संख्या बढ़कर 12 हो जाएगी।
गुजरात में, गुजरात के हवाई अड्डों से प्रचालित होने वाली उड़ानों की संख्या 2013-14 में 1175 से बढ़कर 2500 से अधिक हो गई है। आरसीएस उड़ान स्कीम के तहत, गुजरात को 83 रूट प्रदान किये गए हैं और उनमें से 55 पहले से ही संचालन में है और बाकी जल्द ही संचालन में आ जाएंगे।
गुजरात सरकार के मंत्री श्री बलवंतसिंह राजपूत; नागरिक उड्डयन मंत्रालय के सचिव श्री राजीव बंसल और एयर इंडिया के सीईओ श्री कैम्पबेल विल्सन भी इस अवसर पर उपस्थित थे।
युवा कार्यक्रम एवं खेल मंत्रालय
नई शिक्षा नीति शिक्षा के साथ साथ खेलकूद और कौशल विकास में मील का पत्थर साबित होगी- अनुराग ठाकुर
दोआबा कालेज में 65वाँ दीक्षांत समारोह आयोजित
केन्द्रीय सूचना और प्रसारण एवं युवा कार्यक्रम और खेल मंत्री श्री अनुराग सिंह ठाकुर ने कहा है कि देश की युवा पीढ़ी को ब्रेन ड्रेन से बचाना है और ब्रेन गेन की तरफ ले जाते हुए सक्षम बनाना है। उन्होंने कहा कि भारत सरकार ने समस्त विश्व को डिजिटल इण्डिया कार्यक्रम को पूर्णतया सफ़लतापूर्वक लागू करके दिखाया है इसीलिए अब अधिकतम वित्तीय लेन देन ऑनलाईन अथवा यूपीआई माध्यम से ही हो रहे हैं।
दोआबा कालेज में आयोजित दीक्षांत समारोह में विद्यार्थी को डिग्री प्रदान करते समय संबोधित करते हुए मुख्य अतिथि केन्द्रीय मंत्री श्री अनुराग सिंह ठाकुर
श्री ठाकुर जालन्धर स्थित दोआबा कालेज के वीरेन्द्र सभागार में कालेज के 65वें दीक्षांत समारोह को संबोधित कर रहे थे। उन्होंने इस सुअवसर पर आगे कहा कि 34 साल के बाद केन्द्र सरकार ने नई एजूकेशन नीति लाकर- खेलकूद, शिक्षा, कौशल विकास व क्षेत्रीय भाषा को शिक्षा के क्षेत्र में क्रान्तिकारी कदम उठाया है। उन्होंने कहा कि स्किल इंडिया प्रोग्राम के तहत देश के युवाओं को रोज़गार के ज्यादा अवसर उपलब्ध करवाने के लिए सॉफ्ट स्किलस पर विशेष ध्यान केंद्रित कर देश व विदेश में बढिय़ा कैरियर बनाने के अनगिणत मौके उपलब्ध करवाए हैं।
मंगलवार को दीक्षांत समारोह में मुख्य अतिथि के तौर पर सम्मिलित हुए श्री अनुराग सिंह ठाकुर ने आगे कहा कि आज का युग वुमेन इंपावरमेंट का है जिसका सबसे बड़ा सबूत यह है कि हर क्षेत्र-शिक्षाएं व खेलकूद में महिलाएं आगे बढ़ रहीं हैं जोकि आज के बदलते भारत की एक उन्नमुक्त तस्वीर है। उन्होंने कहा कि यह बड़े हर्ष की बात है कि पहले भारत की अर्थव्यवस्था दुनिया के 11वें नंबर पर थी, केन्द्र सरकार के कुशल नेतृत्व व बढिय़ा नीतीयों के कारण देश की अर्थव्यवस्था पिछले आठ वर्षों में पाँचवें स्थान पर पहुंच गई है। देश का जनमानस बधाई का पात्र है कि हर वर्ग के लोग गरीब व अमीर आज की तारीख में डिजिटल लेनदेन सफलता से करके देश के डिजिटल इंडिया बनने के सपने को साकार कर चुके हैं।
इससे पहले श्री अनुराग सिंह ठाकुर ने कॉलेज के प्रांगण में पौधारोपण किया l
केन्द्रीय सूचना और प्रसारण एवं युवा कार्यक्रम और खेलमंत्री श्री अनुराग सिंह ठाकुर विद्यार्थियों को डिग्री प्रदान करते हुए
समारोह का शुभारम्भ ज्योति प्रज्वलन की पवित्र रसम एवं सरस्वती वंदना से किया गया। अतिथियों का स्वागत करते हुए प्रिं. डा. प्रदीप भंडारी ने कहा कि यह बड़े हर्ष की बात है कि कॉलेज के प्रतिष्ठित पूर्व विद्यार्थी श्री अनुराग सिंह ठाकुर को अपने बीच पाकर समपूर्ण दोआबा परिवार गौरवमय महसूस कर रहा है। इस मौके पर श्री चन्द्र मोहन, श्री अविनाश कपूर, डा. सुषमा चावला, प्रिं. डा. प्रदीप भंडारी ने मुख्य अतिथि श्री अनुराग सिंह ठाकुर को दोआबा अवार्ड और दोशाला देकर सम्मानित किया।
श्री चन्द्र मोहन ने कहा कि समस्त दोआबा परिवार अपने पूर्व होनहार व प्रतिष्ठित छात्र श्री अनुराग सिंह ठाकुर को अपने बीच पाकर गौरवान्वित महसूस कर रहे हैं ।
इस अवसर पर सन 2017-18, 2018-19 व 2019-20 के कुल 552 जिसमें 372 स्नातक एवं 180 स्नात्तकोतर विद्यार्थियों को डिग्रियां श्री अनुराग सिंह ठाकुर, श्री चन्द्र मोहन, डा. सुषमा चावला, श्री अश्मि सोंधी व प्रिं. डा. प्रदीप भंडारी ने प्रदान कीं। इस मौके पर टीचिंग एवं नॉन-टीचिंग स्टाफ इत्यादि उपस्थित थे।
सांख्यिकी एवं कार्यक्रम कार्यान्वयन मंत्रालय
उपभोक्ता मूल्य सूचकांक पर आधारित खुदरा महंगाई दर जनवरी, 2019 में 2.05 फीसदी रही
उपभोक्ता मूल्य सूचकांक पर आधारित महंगाई दर जनवरी, 2019 में ग्रामीण क्षेत्रों के लिए 1.29 फीसदी आंकी गई
उपभोक्ता मूल्य सूचकांक पर आधारित महंगाई दर जनवरी, 2019 में शहरी क्षेत्रों के लिए 2.91 फीसदी रही
सांख्यिकी एवं कार्यक्रम कार्यान्वयन मंत्रालय के केन्द्रीय सांख्यिकी कार्यालय  ने आज जनवरी, 2019 के लिए उपभोक्ता मूल्य सूचकांक  पर आधारित महंगाई दर के आंकड़े जारी किए। इस दौरान ग्रामीण क्षेत्रों के लिए सीपीआई आधारित महंगाई दर 1.29 फीसदी  रही, जो जनवरी 2018 में 5.21 फीसदी थी। इसी तरह शहरी क्षेत्रों के लिए सीपीआई आधारित महंगाई दर जनवरी, 2019 में 2.91 फीसदी  आंकी गयी, जो जनवरी 2018 में 4.93 फीसदी थी। ये दरें दिसंबर, 2018 में क्रमशः 1.50 तथा 2.91 फीसदी  थीं।
केन्द्रीय सांख्यिकी कार्यालय ने आज जनवरी, 2019 के लिए उपभोक्ता खाद्य मूल्य सूचकांक  पर आधारित महंगाई दर के आंकड़े भी जारी किए। इस दौरान ग्रामीण क्षेत्रों के लिए सीएफपीआई आधारित महंगाई दर  2.80 फीसदी  रही, जो जनवरी 2018 में 5.05 फीसदी थी। इसी तरह शहरी क्षेत्रों के लिए सीएफपीआई आधारित महंगाई दर जनवरी, 2019 में  0.96 फीसदी  आंकी गई, जो जनवरी, 2018 में 4.06 फीसदी थी। ये दरें दिसंबर, 2018 में क्रमशः  2.99 तथा  1.89 फीसदी  थीं।
अगर शहरी एवं ग्रामीण दोनों ही क्षेत्रों पर समग्र रूप से गौर करें तो उपभोक्ता मूल्य सूचकांक  पर आधारित महंगाई दर जनवरी, 2019 में 2.05 फीसदी  आंकी गई है, जो जनवरी 2018 में 5.07 फीसदी  थी। वहीं, सीपीआई पर आधारित महंगाई दर दिसंबर, 2018 में 2.11 फीसदी  थी। इसी तरह यदि शहरी एवं ग्रामीण दोनों ही क्षेत्रों पर समग्र रूप से गौर करें तो उपभोक्ता खाद्य मूल्य सूचकांक  पर आधारित महंगाई दर जनवरी, 2019 में  2.17 फीसदी  रही है, जो जनवरी, 2018 में 4.70 फीसदी  थी। वहीं, सीएफपीआई पर आधारित महंगाई दर दिसंबर, 2018 में  2.65 फीसदी  थी।
सांख्यिकी एवं कार्यक्रम कार्यान्वयन मंत्रालय के केन्द्रीय सांख्यिकी कार्यालय  ने उपभोक्ता मूल्य सूचकांक  के लिए आधार वर्ष को 2010=100 से संशोधित करके 2012=100 कर दिया है।
सूचकांक में हुए मासिक बदलाव के साथ-साथ अखिल भारतीय उपभोक्ता मूल्य सूचकांकों और महंगाई दर से जुड़ी विस्तृत जानकारी प्राप्त करने के लिए अंग्रेजी का अनुलग्नक यहां क्लिक करें
वित्त मंत्रालय
भारत सरकार ने '7.38 नई सरकारी प्रतिभूति 2027,'भारत सरकार के फ्लोटिंग रेट बॉन्ड 2028',  7.54% सरकारी प्रतिभूति 2036',  6.99% सरकारी प्रतिभूति 2051 की बिक्री  के लिए नीलामी की घोषणा
भारत सरकार ने निम्न सरकारी प्रतिभूतियों की बिक्री  की घोषणा की है-  मूल्य आधारित नीलामी के जरिए 9000 करोड़ रुपये  की अधिसूचित राशि के लिए '7.38 प्रतिशत सरकारी प्रतिभूति, 2027’,  समान मूल्य विधि का उपयोग करते हुए मूल्य आधारित नीलामी के माध्यम से 4,000 करोड़ रुपये  की अधिसूचित राशि के लिए ‘भारत सरकार के फ्लोटिंग रेट बॉन्ड, 2028;  एक समान मूल्य पद्धति का उपयोग करके मूल्य आधारित नीलामी के माध्यम से 10,000 करोड़ रुपए  की अधिसूचित राशि के लिए "7.54% सरकारी सुरक्षा 2036" और  9,000 करोड़ रुपए की अधिसूचित राशि के लिए "6.99% सरकारी सुरक्षा 2051"  विविध मूल्य पद्धति का उपयोग करते हुए मूल्य आधारित नीलामी के माध्यम से। भारत सरकार के पास उपरोक्त उल्लिखित प्रत्येक प्रतिभूति के लिए 2,000 करोड़ रुपए तक की अतिरिक्त सदस्यता को बनाए रखने का विकल्प होगा। नीलामी 1 जुलाई, 2022  को भारतीय रिजर्व बैंक, मुंबई कार्यालय, फोर्ट, मुंबई द्वारा आयोजित की जाएगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी के लिए प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 1 जुलाई, 2022 को प्रस्तुत की जानी चाहिए। अप्रतिस्पर्धी बोलियां सुबह 10.30 बजे से 11.00 बजे के बीच और प्रतिस्पर्धी बोलियां सुबह 10.30 बजे से 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 1 जुलाई, 2022  को की जाएगी और सफल बोलीदाताओें द्वारा भुगतान 4 जुलाई, 2022  को किया जाएगा।
ये स्टॉक भारतीय रिजर्व बैंक द्वारा समय-समय संशोधित परिपत्र संख्या “आरबीआई/2018-19/25”, दिनांक 24 जुलाई, 2018, के तहत जारी “केन्द्र सरकार की प्रतिभूतियों में जब निर्गमित लेन-देन”संबंधी दिशा-निर्देशों के अनुसार “जब निर्गमित” कारोबार के लिए पात्र होंगे।
पृथ्वी विज्ञान मंत्रालय
कोंकण में अगले 24 घंटों; गुजरात क्षेत्र में 04 से 06 जुलाई के दौरान भारी वर्षा की चेतावनी
आगामी 4 से 5 दिनों के दौरान मध्य और पूर्व भारत से सटे क्षेत्रों में भारी से बहुत भारी वर्षा के साथ व्यापक वर्षा/गरज के साथ वर्षा होने की संभावना
औसत समुद्री तल पर मॉनसून अब अपनी सामान्य स्थिति पर पहुँचा और अगले 24 घंटे के बाद इसके और अधिक सक्रिय होने की संभावना
कई क्षेत्रों में तेज आंधी और आकाशीय बिजली गिरने की आशंका
भारतीय मौसम विज्ञान विभाग  के राष्ट्रीय मौसम पूर्वानुमान केंद्र/क्षेत्रीय मौसम विज्ञान केंद्र, नई दिल्ली के अनुसार:
♦ पश्चिमी तट के साथ अरब सागर से चलने वाली तेज़ नम और दक्षिण-पश्चिम हवाओं के रुख एवं दक्षिण गुजरात में एक चक्रवाती वायु संचरण तथा इससे सटे क्षेत्रों में निचले ट्रोपोस्फेरिक स्तरों के कारण गुजरात राज्य में भारी से बहुत भारी वर्षा के साथ व्यापक रूप से वर्षा होने की संभावना है। आगामी 4 से 5 दिनों के दौरान गुजरात क्षेत्र में और अगले 2 दिनों के दौरान कोंकण और गोवा में भारी वर्षा होने की संभावना है। 04 से 06 जुलाई के दौरान गुजरात क्षेत्र और आगामी 04 दिनों के दौरान सौराष्ट्र और कच्छ में भारी वर्षा की संभावना है।
♦ उत्तर आंध्र प्रदेश और दक्षिण ओडिशा तट से सटी पश्चिमोत्तर बंगाल की खाड़ी और पश्चिमी मध्य तट पर एक चक्रवाती वायु का दबाव बना हुआ है और इसके औसत समुद्र तल से लगभग 7.6 किमी ऊपर तक बढ़ने की संभावना है। इसके कारण, आगामी 4 से 5 दिनों के दौरान पूर्व और मध्य भारत के आसपास के क्षेत्रों में भारी से बहुत भारी वर्षा के साथ-साथ व्यापक वर्षा/गरज के साथ वर्षा होने की संभावना है।
♦ औसत समुद्री तल पर मॉनसून अब अपनी सामान्य स्थिति में पहुँच चुका है और अगले 24 घंटों में इसके और अधिक सक्रिय होने की संभावना है। अरब सागर से चलने वाली तेज़ नम पश्चिमी और दक्षिण-पश्चिमी हवाओं का रुख भारत के उत्तर-पश्चिमी मैदानों की तरफ होने की संभावना है। इसके प्रभाव से, आगामी 4 से 5 दिनों के दौरान उत्तर पश्चिमी भारत के कुछ हिस्सों में भारी वर्षा के साथ व्यापक रूप से वर्षा होने की संभावना है।
♦ तीव्र आंधी और आकाशीय बिजली से प्रभावित होने वाले संभावित क्षेत्र: अगले 12 घंटों के दौरान जम्मू क्षेत्र, हिमाचल प्रदेश, उत्तराखंड, उत्तर प्रदेश, मध्य प्रदेश, पूर्वी राजस्थान, छत्तीसगढ़, झारखंड, बिहार, आंध्र प्रदेश के तटीय क्षेत्र और यानम, ओडिशा, पश्चिम बंगाल के गंगीय क्षेत्रों और गुजरात में मध्यम से तीव्र गरज के साथ वर्षा और आकाशीय बिजली की आशंका है।
अगले 5 दिनों के विस्तृत पूर्वानुमान और चेतावनी की जानकारी के लिए, कृपया इस लिंक को देखें। 
अपडेट के लिए कृपया www.imd.gov.in पर जाएं।
शिक्षा मंत्रालय
केंद्रीय शिक्षा, कौशल विकास और उद्यमिता मंत्री श्री धर्मेंद्र प्रधान ने सावित्रीबाई फुले पुणे विश्वविद्यालय में आयोजित अंतर्राष्ट्रीय योग दिवस 2023 सत्र में भाग लिया
सावित्रीबाई फुले पुणे विश्वविद्यालय में आयोजित योग सत्र में जी-20 चौथे शिक्षा कार्य समूह के प्रतिनिधियों ने भी भाग लिया
पुणे में जी-20 चौथे शिक्षा कार्य समूह की बैठक में शामिल होने के लिए पहुंचे जी-20 देशों के प्रतिनिधियों ने आज अंतरराष्ट्रीय योग दिवस 2023 के अवसर पर सावित्रीबाई फुले पुणे विश्वविद्यालय  के खशाबा जाधव स्पोर्ट्स कॉम्पलेक्स में केंद्रीय शिक्षा, कौशल विकास और उद्यमिता मंत्री धर्मेंद्र प्रधान के साथ एक योग सत्र में भाग लिया।
इस अवसर पर केंद्रीय मंत्री धर्मेंद्र प्रधान ने कहा कि दैनिक जीवन के तनाव को दूर करने के लिए योग सबसे अच्छा विकल्प है। अंतरराष्ट्रीय योग दिवस 2023 की थीम - 'वसुधैव कुटुम्बकम के लिए योग' का जिक्र करते हुए उन्होंने सभी से आग्रह किया कि योग को एक पृथ्वी, एक परिवार, एक भविष्य की दृष्टि से आगे बढ़ाने का माध्यम बनाएं। उन्होंने यह भी कहा कि योग स्वयं और अन्य मनुष्यों के साथ संबंध को गहरा करता है। उन्होंने कहा कि योग एक समग्र दृष्टिकोण है जो जागरूकता बढ़ाता है, क्षमता बढ़ाता है और जीवन में परिभाषा को जोड़ता है। उन्होंने सभी से स्वस्थ और खुशहाल जीवन के लिए दैनिक जीवन में योग को अपनाने के लिए प्रोत्साहित करने का आह्वान किया। आइए हम सार्वभौमिक भाईचारे के लिए 'योग को जीवन का एक तरीका' बनाएं।
महाराष्ट्र सरकार के उच्च और तकनीकी शिक्षा मंत्री चंद्रकांत पाटिल; केंद्रीय उच्च शिक्षा विभाग के सचिव के. संजय मूर्ति; केंद्रीय स्कूल शिक्षा और साक्षरता विभाग के सचिव संजय कुमार; केंद्रीय कौशल विकास और उद्यमिता मंत्रालय के सचिव अतुल तिवारी; पुणे संभागीय आयुक्त सौरभ राव; नगर आयुक्त विक्रम कुमार; एसपीपीयू के कुलपति प्रो. सुरेश गोसावी ने भी अन्य गणमान्य लोगों के साथ योग सत्र में भाग लिया।
जी-20 के कई प्रतिनिधियों ने बताया कि उन्हें भी आज के योगाभ्यास से एक अलग तरह की आध्यात्मिक और मानसिक संतुष्टि प्राप्त हुई। इससे पहले एसपीपीयू के कुलपति प्रो. सुरेश गोसावी ने अंतर्राष्ट्रीय योग दिवस 2023 विशेष सत्र में उपस्थित लोगों का स्वागत किया।
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह ने पेंशन विभाग द्वारा सीएसओआई चाणक्यपुरी में आयोजित विशेष टीकाकरण शिविर का दौरा किया
केंद्रीय राज्य मंत्री  पूर्वोत्तर क्षेत्र विकास  तथा प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा एवं अंतरिक्ष राज्य मंत्री डॉ. जितेंद्र सिंह ने आज पेंशन और पेंशनभोगी कल्याण विभाग द्वारा सीएसओआई चाणक्यपुरी में अपने अधिकारियों, कर्मचारियों तथा उनके परिवार के सदस्यों के लिए आयोजित विशेष टीकाकरण शिविर का दौरा किया। एक पखवाड़े के भीतर विभाग द्वारा आयोजित इस तरह का यह दूसरा शिविर है और 18 से 44 वर्ष की आयु के सभी पात्र उम्मीदवारों को कोविशील्ड टीका लगाया गया था। केंद्रीय मंत्री ने आशांवित होते हुए कहा कि कार्मिक, लोक शिकायत एवं पेंशन मंत्रालय के सभी अधिकारियों, कर्मचारियों तथा उनके परिवार के सदस्यों को जल्द से जल्द शत-प्रतिशत टीका लगाने का लक्ष्य हासिल किया जायेगा और ऐसा करने के लिए नियमित टीकाकरण शिविर आयोजित किये जा रहे हैं।
डॉ. जितेंद्र सिंह को बताया गया कि, इस टीकाकरण शिविर के दौरान लगभग 150 लोगों को टीका लगाया गया, इस दौरान संक्रमण की संभावना को न्यूनतम करने तथा उचित सामाजिक दूरी बनाए रखने के लिए इसे खुले आसमान के नीचे एक बड़े से लॉन में आयोजित किया गया था। इस महीने की शुरुआत में आयोजित हुए पहले शिविर में 45 वर्ष से अधिक आयु वर्ग के अधिकारी, कर्मचारी और उनके परिवार के सदस्यों को टीके लगाए गए थे।
केंद्रीय मंत्री ने लाभार्थी परिवार के सभी पात्र सदस्यों से जल्द से जल्द इस सुविधा का लाभ उठाने की अपील करते हुए कहा कि, पेंशन विभाग और डीएआरपीजी के अधिकारियों की सुविधा के लिए विशेष शिविर लगाया गया है, ताकि वे इसका फायदा उठाने के लिए प्रोत्साहित हों और समय बर्बाद किए बिना जल्द से जल्द उनको टीका लगाया जाये।
डॉ. जितेंद्र सिंह ने कहा कि, भारत सरकार के अन्य मंत्रालयों/विभागों को भी अपने कर्मचारियों तथा उनके परिवारों की सुविधा के लिए अपने परिसर में इसी तरह के टीकाकरण शिविर लगाने की सलाह दी गई है। डॉ. सिंह ने उस जोश एवं कार्यप्रणाली पर संतोष व्यक्त किया, जिसके साथ कर्मचारी तथा उनके परिवार के सदस्य इस सुविधा का लाभ उठा रहे हैं और इस प्रकार से प्रधानमंत्री नरेन्द्र मोदी के नेतृत्व में भारत के सबसे तेज़ टीकाकरण अभियान में योगदान दे रहे हैं।
केंद्रीय मंत्री ने कहा कि भारत में अब तक 26 करोड़ से अधिक लोगों का टीकाकरण हो चुका है। उन्होंने कहा, यह न केवल इसे दुनिया का सबसे तेज टीकाकरण अभियान बनाता है, बल्कि देश की विषम परिस्थितियों तथा 135 करोड़ की विशाल आबादी के बावजूद सुचारू तरीके से आगे बढ़ने के कारण इसे विशिष्ट बनाता है।
प्रधानमंत्री नरेन्द्र मोदी के व्यापक दृष्टिकोण और उनके द्वारा लिए गए महत्वपूर्ण फैसलों की सराहना करते हुए, डॉ. जितेंद्र सिंह ने कहा, भारत ने बहुत कम आबादी वाले यूरोप के कई अन्य छोटे देशों की तुलना में महामारी के प्रबंधन में कहीं बेहतर प्रदर्शन किया है। उन्होंने कहा, महामारी की दूसरी लहर को रोकने के लिए विभिन्न निवारक उपाय किए गए और टीकाकरण इस रणनीति का मुख्य आधार है। डॉ. जितेंद्र सिंह ने कहा कि, “कार्यस्थल पर टीकाकरण” की अवधारणा एक सफल मॉडल के रूप में उभरी है और राज्यों तथा केंद्र शासित प्रदेशों को इसका अनुकरण करना चाहिए।
प्रधानमंत्री कार्यालय
प्रधानमंत्री नरेन्द्र मोदी ने केर पूजा के अवसर पर त्रिपुरा के नागरिकों को बधाई दी
प्रधानमंत्री श्री नरेन्द्र मोदी ने केर पूजा के अवसर पर त्रिपुरा के नागरिकों को शुभकामनाएं दी हैं।
प्रधानमंत्री ने ट्वीट किया:
“केर पूजा के विशेष अवसर पर शुभकामनाएं। मुझे आशा है कि त्रिपुरा में बड़े उत्साह के साथ मनाया जाने वाला यह त्योहार सभी के जीवन को प्रसन्नता और समृद्धि से भर देगा। चहुं ओर खुशियां और सद्भाव हो, सभी को अच्छे स्वास्थ्य का आशीर्वाद मिले।”
प्रधानमंत्री कार्यालय
प्रधानमंत्री ने विभिन्न योग आसनों को दर्शाने वाले वीडियो का सेट साझा किया
प्रधानमंत्री श्री नरेन्द्र मोदी ने विभिन्न योग आसनों को दर्शाने वाले वीडियो का एक सेट साझा किया है।
प्रधानमंत्री ने ट्वीट किया:
"योग ताकत, सहनशीलता और शांति को बढ़ावा देने के साथ शरीर और मन, दोनों के लिए बहुत लाभदायक है। आइए, हम योग को अपने जीवन का हिस्सा बनाएं और आरोग्यता के साथ-साथ शांति की भावना को आगे बढ़ाएं। विभिन्न आसनों को दिखाने वाले वीडियो का एक सेट साझा कर रहा हूं।”
गृह मंत्रालय
पूर्वोत्तर क्षेत्र का विकास सरकार की प्राथमिकता रहा है : श्री नित्यानंद राय
श्री नित्यानंद राय ने शिलांग में असम राइफल कमांडरों के वार्षिक सम्मेलन की अध्यक्षता की
(गृह राज्य मंत्री श्री नित्यानंद राय ने कहा है कि प्रधानमंत्री श्री नरेन्द्र मोदी के नेतृत्व में पूर्वोत्तर क्षेत्र का विकास सरकार की प्राथमिकता रहा है। उन्होंने आज शिलांग में असम राइफल के मुख्यालय का दौरा किया और कमांडरों के वार्षिक सम्मेलन की अध्यक्षता की।
मीडिया को संबोधित करते हुए श्री राय ने कहा कि केंद्र सरकार के प्रयासों की बदौलत पिछले 5 वर्षों के दौरान पूर्वोत्तर में क्रांतिकारी बदलाव आया है। उन्होंने कहा कि आज पूवोत्तर राष्ट्रीय और अंतर्राष्ट्रीय स्तर पर विभिन्न क्षेत्रों में प्रतिस्पर्धा कर रहा है। श्री राय ने कहा कि खेल, कला और संस्कृति, अवसंरचना, आवश्यक जिंसों के उत्पादन, शिक्षा, औद्योगिक विकास इत्यादि क्षेत्रों में पूर्वोत्तर निरंतर आगे बढ़ रहा है।
इसके पूर्व श्री राय को सलामी गारद पेश की गई। इसमें असम राइफल के पुरुष और महिला कर्मियों ने हिस्सा लिया। इसके बाद श्री राय ने लैत्कोर युद्ध स्मारक पर शहीदों को श्रद्धांजलि अर्पित की। श्री राय ने विशेष सैनिक सम्मेलन में भी हिस्सा लिया। उन्होंने देश की सीमाओं की सुरक्षा में असम राइफल की भूमिका की सराहना की।
सम्मेलन के दौरान असम राइफल के महानिदेशक लेफ्टिनेंट जनरल सुखदीप सांगवान  ने पूर्वोत्तर की आम सुरक्षा हालात, भारत-म्यांमार सीमा पर असम राइफल की तैनाती तथा उग्रवाद के विरुद्ध उसकी विभिन्न गतिविधियों की जानकारी दी। उन्होंने असम राइफल द्वारा क्षेत्र में किए जाने वाले विकास और कल्याण गतिविधियों से भी गृह राज्य मंत्री को अवगत कराया।
निर्वाचन आयोग
आम चुनाव 2019 का 5वां चरण 6 मई को
7 राज्यों के 51 लोकसभा क्षेत्रों में मतदान होगा
लगभग 8 करोड़ 75 लाख मतदाता 674 उम्मीदवारों के भाग्य का फैसला करेंगे
मतदान के लिए 96 हजार से अधिक मतदान केंद्र बनाए गए हैं
पांचवे चरण  के संसदीय क्षेत्र
|
|
राज्य/ केंद्र शासित प्रदेश
|
|
5वें चरण में संसदीय क्षेत्रों की संख्या
|
|
कुल मतदाताओं की संख्या
|
|
पुरुष मतदाताओं की संख्या
|
|
महिला मतदाताओं की संख्या
|
|
थर्ड जेंडर मतदाताओं की संख्या
|
|
उम्मीदवारों की संख्या
|
|
मतदान केंद्रों की संख्या
|
|
बिहार
|
|
5
|
|
8766722
|
|
4678401
|
|
4088096
|
|
225
|
|
82
|
|
8899
|
|
जम्मू-कश्मीर|
|
2|
|
697498
|
|
361630
|
|
335854
|
|
14
|
|
22#
|
|
1254
|
|
झारखंड
|
|
4
|
|
6587028
|
|
3442266
|
|
3144679
|
|
83
|
|
61
|
|
5550
|
|
मध्य प्रदेश
|
|
7
|
|
11956447
|
|
6303271
|
|
5652941
|
|
235
|
|
110
|
|
15240
|
|
राजस्थान
|
|
12
|
|
23179623
|
|
12253615
|
|
10925883
|
|
125
|
|
134
|
|
23783
|
|
उत्तर प्रदेश
|
|
14
|
|
24709515
|
|
13259311
|
|
11448883
|
|
1321
|
|
182
|
|
28072
|
|
पश्चिम बंगाल
|
|
7
|
|
11691889
|
|
6004848
|
|
5686830
|
|
211
|
|
83
|
|
13290
|
|
कुल
|
|
51|
|
87588722
|
|
46303342
|
|
41283166
|
|
2214
|
|
674#
|
|
96088
|
|
5वें चरण में राज्यों की संख्या
|
|
7
जम्मू-कश्मीर का अनंतनाग देश का एक मात्र संसदीय क्षेत्र है जहां चरण 3, चरण 4 और चरण 5 में मतदान हो रहा है। अनंतनाग  में 4 जिले आते हैं – अनंतनाग, कुलगाम, शोपियां और पुलवामा। उपर्युक्त आंकड़ें शोपियां, पुलवामा तथा लेह व करगिल जिलों के हैं जहां 6 मई को मतदान होगा।
# अनंतनाग संसदीय क्षेत्र से 18 उम्मीदवार मैदान में हैं जहां चरण 3, चरण 4 और चरण 5 में मतदान हो रहा है।
पेट्रोलियम एवं प्राकृतिक गैस मंत्रालय
श्री धर्मेन्द्र प्रधान ने जनता को एलएनजी को ईंधन के तौर पर इस्तेमाल करने के फायदे बताने का अभियान शुरू करने का आह्वान किया
पेट्रोलियम एवं प्राकृतिक गैस तथा इस्पात मंत्री श्री धर्मेन्द्र प्रधान ने एलएनजी क्षेत्र के विभिन्न साझेदारों से आह्वान किया है कि वे आम लोगों/इस्तेमालकर्ताओं को इस ईंधन के फायदे बताने के लिए एक अभियान की शुरुआत करें। ‘एलएनजी परिवहन ईंधन के तौर पर’ विषयक एक वेबिनार को संबोधित करते हुए उन्होंने कहा कि एलएनजी भविष्य का ईंधन है और अन्य ईंधन की तुलना में इसकी कम कीमत तथा अन्य लाभों के बारे में सूचित करने के लिए केन्द्रित और त्वरित ढंग से अभियान चलाने की जरूरत है। उन्होंने कहा कि अगर इसकी कीमत कम होने का संदेश उचित ढंग से लोगों तक पहुंच सके, तो यह बड़ी संख्या में उपभोक्ताओं को इसकी ओर आकर्षित कर सकता है।
श्री प्रधान ने कहा कि एलएनजी एक उत्पाद के तौर पर पर्याप्त मात्रा में उपलब्ध है और सरकार इसको आगे बढ़ाने के लिए सभी सुविधाएं दे रही है। उन्होंने कहा कि एलएनजी को आकर्षक ईंधन के तौर पर प्रोत्साहित करने के अवसर का जल्द से जल्द उपयोग करना चाहिए। एलएनजी के इस्तेमाल से पर्यावरण और अर्थव्यवस्था को होने वाले लाभ तथा इसके सुगमता से उपलब्ध होने के पहलू को रेखांकित किया जाना चाहिए। केन्द्रीय मंत्री ने कहा कि देश को गैस आधारित अर्थव्यवस्था की ओर ले जाने के सरकार के प्रयास के तहत गैस अवसंरचना– टर्मिनल, पाइपलाइन, स्टेशन और सीजीडी नेटवर्क में भारी निवेश किया जा रहा है और एलएनजी इसका अभिन्न अंग है। उन्होंने कहा कि हम प्रधानमंत्री श्री नरेन्द्र मोदी की भारत को गैस आधरित अर्थव्यवस्था में बदलने की परिकल्पना को अमल में लाने पर अपना ध्यान केन्द्रित कर रहे हैं और इस बदलाव को लाने के लिए जरूरी हर संभव समर्थन दे रहे हैं।
केन्द्रीय मंत्री ने उद्योगों से कहा कि वे एक सब्सिडी आधारित मॉडल लाएं और एलएनजी की वित्तीय व्यवहार्यता पर ध्यान केन्द्रित करने के लिए इसके परिचालन पर काम शुरू करें। एलएनजी को जीएसटी की परिधि में लाने के मुद्दे पर मंत्री ने कहा कि यह एक बहुत ही उचित मांग है और जल्दी ही इस विषय पर आम सहमति बनने की उम्मीद है। उन्होंने उद्योगों से कहा कि वे भारत में एलएनजी के बाजार के विस्तार के लिए क्षेत्र आधारित जरूरतों की पहचान करें। उन्होंने कहा कि इससे गैस वेल्यू चेन के तहत वाहन मालिकों, वाहन निर्माताओं और अन्य साझेदारों के लिए बहुत अच्छा माहौल बनेगा तथा यह बेहतर पर्यावरण को भी सुनिश्चित करेगा।
वेबिनार को पेट्रोलियम एवं प्राकृतिक गैस मंत्रालय के सचिव श्री तरुण कपूर ने भी संबोधित किया। उन्होंने कहा कि एलएनजी के इस्तेमाल के संबंध में वैश्विक परिदृश्य में भारी बदलाव आया है, क्योंकि यह ईंधन उच्च दाब से कम दाब पर रहता है और इसका तापमान भी कम है। लंबी दूरी तक इसका परिवहन किया जा सकता है और इस तरह इसके लिए पाइपलाइन बिछाने की जरूरत भी नहीं पड़ती। वेबिनार में गेल, विस्फोटक नियंत्रक और एसआईएएम के उच्च अधिकारियों के अलावा ऑटोमोबाइल कंपनियों के वरिष्ठ अधिकारियों तथा क्षेत्र के अन्य साझेदारों के प्रतिनिधियों ने भी अपने-अपने विचार रखे।
प्रधानमंत्री कार्यालय
प्रधानमंत्री ने पॉहेला बोइशाख पर आनन्द, शांति और समृद्धि की कामना की
प्रधानमंत्री श्री नरेन्द्र मोदी ने पॉहेला बोइशाख पर आनन्द, शांति और समृद्धि की हार्दिक शुभकामनायें दी हैं।
प्रधानमंत्री ने ट्वीट किया हैः
“पॉहेला बोइशाख पर बधाई। यह पावन अवसर अद्वितीय बंगाली संस्कृति को प्रकट करता है। मैं आशा करता हूं कि आने वाला वर्ष आनन्द, शांति और समृद्धि लेकर आयेगा। आप सबकी मनोकामनायें पूर्ण हों।”